iraklixyz/georgian-wikipedia-cleaned huggingface dataset:
ასამოა გიანი

ასამოა გიანი (დ. 22 ნოემბერი, 1985, აკრა) — განელი ფეხბურთელი. ასპარეზობს არაბულ კლუბ „ალ აინიში“. ასამოა გიანი ერთადერთი აფრიკელი ფეხბურთელია, რომელმაც სამ მსოფლიო ჩემპიონატზე მოახერხა გოლის გატანა. გიანმა გოლები 2006, 2010 და 2014 წლების ჩემპიონატებზე გაიტანა. ამავდროულად, მას აფრიკელთაგან ყველაზე მეტი, 6 გოლი აქვს გატანილი მსოფლიო ჩემპიონატებზე.
საგემბანო ავიაცია

საგემბანო ავიაცია ან საგემბანო ბაზირების თვითმფრინავები — ეს არის სამხედრო თვითმფრინავების ერთობლიობა, რომელიც სპეციალურად დაპროექტებულია ავიამზიდიდან ოპერაციების ჩასატარებლად. ტერმინი ძირითადად გამოიყენება უძრავფრთიანი თვითმფრინავების აღსანიშნავად, საზღვაო ბაზირების შვეულმფრენებს ოპერაციების ჩატარება უფრო ფართო სპექტრის საზღვაო ჰომალდებიდან შეუძლიათ. ავიამზიდური ბაზირების თვითმფრინავებს წაეწენება მაღალი მედეგობის მოთხოვნები რათა გაუძლონ ავიამზიდური ოპერაციების სპეციფიკას.

საგემბანო თვითმფრინავს უნდა შეეძლოს აფრენა მოკლე გარბენის პირობებში, უნდა იყოს სათანადოდ გამძლე, რათა გაუძლოს იმ ძალებს, რომლებიც წარმოიქნება თვითმფრინავის გემბანიდან გაშვებისას და დამუხრუჭებისას, ასევე, ასეთ თვითმფრინავებს ძირითადად უნდა ეკეცებოდეთ ფრთები, ჰომალდის ბორტზე მაქსიმალურად დიდი რადენობის თვითმფრინავების დასატევად.

ასეთი ტიპის თვითმფრინავებს ფართო სპექტრის ამოცანების შესრულება შეუძლიათ, მათ შორის საჰაერო ბრძოლების და სახმელეთო დარტყმების წარმოება, წყალქვეშა ნავების საწინააღმდეგო მოქმედება, საძიებო-სამაშველო ოპერაციების შესრულება, ტრანსპორტირება, ჰიდრომეტეოროლოგიური დაკვირვება, დაზვერვა და საჰაერო ბაზირების ადრეული შეტყობინების და მართვის სისტემის მოვალეობის შესრულება.

ისტორია
მას შემდეგ რაც 1903 წელს გამოჩნდა პირველი უძრვაფრთოანი თვითმფრინავი, მის კვალდაკვალ 1910 წელს გამოჩნდა პირველი საზღვაო ბაზირების თვითმფრინავიც, რომელმაც პირველი გაფრენა აშშ-ის საზრვაო ძალების ავიამზიდ -ის გემბანიდან განახორციელა. მას მოყვნენ ჰიდროთვითმფრინავები და ჰიდროთვითმფრინავების მხარდაჭერის გემები. ასე დაიწყო ბრტყელგემბანიანი გემების ეპოქა, რომლის წარმომადგენლები იყვნენ ისეთი გემები, როგორებიცაა (1918), (1922), (1922), და (1927).

საჰაერო ძალების მნიშვნელობა მეორე მსოფლიო ომის დასაწყისისთვის თავის პიკს მიაღწია, გაიზარდა თვითმფრინავების თვირთამწეობა, მოქმედების სიშორე, გაიზარდა საგემბანო ავიაციის ეფექტურობა. მე-2 მსოფლიო ომის პერიოდში ავიაციის მნიშვნელობა იმდენად გაიზარდა, რომ შეუძლებელი იყო მისი უგულვებელყოფა, განსაკუთრებით ისეთი საჰაერო ოპერაციების ჩატარების შემდეგ, როგორიცაა -ის ჩაძირვა და იერიში ტარანტოზე, თავდასხმა პერლ-ჰარბორზე და ა. შ. ომის დასრულები შემდეგ იზრდებოდა საგემბანო ოპერაციების ზომა და მნიშვნელობა.
ერისტიკა

ერისტიკა (, -დან — კამათის ხელოვნება) — სოფისტების მიერ შემუშავებული კამათის წარმართვის ხელოვნება. არისტოტელე ერისტიკას არაპატიოსანი საშუალებებით კამათს უწოდებდა. ერისტიკა ავითარებს უნარს დაარწმუნო სხვა ადამიანი გამოთქმული აზრის სისწორეში და შესაბამისად დაითანხმო ადამიანი შეიცვალოს დამოკიდებულება იმ საკითხის მიმართ, რომელიც საჭირო და მიზანშეწონილია.

ერისტიკა არ წარმოადგენს მეცნიერების ცალკეულ მიმართულებას, ის უბრალოდ პრაქტიკული ხელოვნების სახესხვაობაა, მისი პრინციპები იცვლება მასწავლებლიდან მოსწავლისკენ.
ორი წმინდა მეჩეთის მცველი

ორი წმინდა მეჩეთის მცველი ( ') — აიუბიდების, ეგვიპტის მამელუქი სულთანების მიერ შემოღებული ისტორიული ტერმინი. ასევე იყენებდნენ ოსმალეთის სულთნებიც. 1986 წელს ტერმინის გამოყენება აღადგინეს საუდის არაბეთის მეფეებმა.

ოსმალები
ოსმალეთის იმპერიაში ტერმინი გამოიყენებოდა სელიმ -დან მეჰმედ -მდე.

საუდები
დღეისთვის ის ცნობილია როგორც საუდის არაბეთის მეფეების ტიტული, რომელიც აღნიშნავს მათ როლს მუსლიმანების ორი მთავარი მეჩეთის მასჯიდ ალ-ჰარამის მექაში და მასჯიდ ალ-ნაბავის მედინაში დაცვაში.

პირველი საუდი მეფე რომელმაც ეს ტიტული 1986 წელს აიღო იყო ფაჰდი ბინ აბდულ-აზიზი. ფაჰდიმ მანამდე წოდება "მისი უდიდებულესობა" შეცვალა ტერმინით "ორი წმინდა მეჩეთის მცველი". მისი მომდევნო და საუდის არაბეთის დღევანდელი მეფე სალმან ბინ აბდულ-აზიზიც იგივე წოდების მატარებელია.
სულეი მუნტარი

სულეი მუნტარი (დ. 27 აგვისტო, 1984, კონონგო) — განელი ფეხბურთელი, საფეხბურთო კლუბ „მილანისა“ და განის ეროვნული ნაკრების ნახევარმცველი.

კარიერა
საკლუბო
მუნტარიმ კარიერა იტალიურ „უდინეზეში“ დაიწყო. მოგვიანებით კი ინგლისში, „პორტსმუტში“ გადავიდა. ინგლისიდან მუნტარი 16 მილიონ ევროდ გადავიდა „ინტერნაციონალეში“, საიდანაც ერთი წელი ინგლისურ „სანდერლენდში“ იყო განათხოვრებული. 2012 წლიდან მუნტარიმ „მილანთან“ გააფორმა კონტრაქტი, რომლის მიხედვითაც ის კლუბში 2016 წლის სეზონის ბოლომდე დარჩება.

სანაკრებო
მონაწილეობა აქვსმიღებული სამ მსოფლიო ჩემპიონატზე 2006, 2010 და 2014 წლებში. 2012-13 წლებში იყო ეროვნული ნაკრების კაპიტანი.
ემილიო ბუტრაგენიო

ემილიო ბუტრაგენიო (; დ. 22 ივლისი, 1963, მადრიდი, ესპანეთი) — ესპანელი ფეხბურთელი, თამაშობდა თავდამსხმელის პოზიციაზე რეალ მადრიდის და ესპანეთის ეროვნული საფეხბურთო ნაკრების შემადგენლობაში. 1986 წლის მექსიკის მსოფლიო ჩემპიონატის და 1990 წლის იტალიის მსოფლიო ჩემპიონატის მონაწილე.

ბუტრაგენიო რეალ მადრიდის ახალგაზრდული აკადემიის, ლა ფაბრიკას აღზრდილია. კლუბში ასპარეზობისას ის გამოკვეთილი ლიდერი იყო და მისი თამაში დიდად განსაზვრავდა მაშინდელი „რეალის“ ასპარეზობას. მეტოქის საჯარიმოში სწრაფი და დაუნდობელი მოქმედებების გამო ბუტრაგენიოს (ორბი)
უწოდეს.

1986 და 1987 წლებში ბუტრაგენიო -მა ევროპის საუკეთესო ფეხბურთელების სამეულში შეიყვანა და ბრინჯაოს ბურთით დააჯილდოვა.

სანაკრებო კარიერა
1984–1992 წლებში ესპანეთის ეროვნული ნაკრების შემადგენლობაში 69 მატჩი ითამაშა და 26 გოლი გაიტანა.

მსოფლიო ჩემპიონატებზე
ბუტრაგენიომ მსოფლიო ჩემპიონატების 9 შეხვედრაში მიიღო მონაწილეობა და 5 გოლი გაიტანა.

სტატისტიკა
საკლუბო
სანაკრებო
სანაკრებო გოლები
მიღწევები
საკლუბო
რეალ მადრიდი
ლა ლიგა: 1985–86, 1986–87, 1987–88, 1988–89, 1989–90, 1994–95
ესპანეთის თასი: 1988–89, 1992–93
ლიგის თასი: 1985
ესპანეთის სუპერთასი: 1988, 1989, 1990, 1993
უეფა-ს თასი: 1984–85, 1985–86
კოპა იბეროამერიკანა: 1994

სანაკრებო
ესპანეთი
ევროპის ვიცე-ჩემპიონი: 1984

ინდივიდუალური
-ს ჯილდო: 1985, 1986
ევროპის წლის მესამე საუკეთესო ფეხბურთელი: 1986, 1987
პიჩიჩის თასი: 1990–91
მსოფლიო ჩემპიონატის ვერცხლის ბუცის მფლობელი: 1986
მსოფლიო ჩემპიონატის სიმბოლური ნაკრების წევრი: 1986
ფიფა-ს ასეული ( 100): 2004
ალჟირის ეროვნული საფეხბურთო ნაკრები

ალჟირის ეროვნული საფეხბურთო ნაკრები — აფრიკის კონფედერაციისა და ფიფა-ს წევრი საფეხბურთო ნაკრები. ალჟირის ნაკრებმა თავი გამოიჩინა 1980-იან წლებში, როდესაც მოახერხა ზედიზედ ორ მსოფლიო ჩემპიონატზე მონაწილეობის მიღება, 1982 და 1986 წლებში. ამის შემდეგ, 1990 წელს მათ მიაღწიეს ყველაზე დიდ წარმატებას და მოიპოვეს აფრიკის ერთა თასი. 2010-იან წლებში ალჟირის ნაკრებმა ხელახალი აღმავლობა განიცადა და კვლავ ორჯერ ზედიზედ გავიდა მსოფლიო ჩემპიონატზე 2010 და 2014 წლებში. 2014 წლის მსოფლიო თასზე ალჟირმა პირველად 1982 წლის შემდგომ, შესძლო გოლის გატანა და ამავე ჩემპიონატზე მიაღწია ყველაზე დიდ წარმატებას, დასძლია ჯგუფური ეტაპი.
მიუნხენი (ფილმი)

მიუნხენი — რეჟისორ სტივენ სპილბერგის 2005 წლის პოლიტიკური თრილერი. ფილმმა მიიღო ოსკარის 5 ნომინაცია.

სიუჟეტი
1972 წელს მიუნხენის ოლიმპიადაზე ებრაელი სპორტსმენები პალესტინელებმა დახოცეს. ისრაელის მთავრობამ ოპერაცია პალესტინის განმათავისუფლებელი ორგანიზაციის წინააღმდეგ ოპერაცია „ღვთის რისხვა“ დაგეგმა. ფილმი ტრაგედიის შემდეგ განვითარებულ მოვლენებზე მოგვითხრობს

როლებში
ერიკ ბანა - ავნერ კაუფმანი
დენიელ კრეიგი - სტივი
კლარან ჰინდსი - კარლი
ომარ მეტუოლი - ალი
მეტიუ კაზოვიცი - რობერტი
ჰანს ზიხლერი - ჰანსი
აილეტ ზურერი - დაფნა კაუფმანი
ჯეფრი რაში - ეფრაიმი
ჯილა ალმაგორი - ავნერის დედა
მატიე ამალრიკი - ლუისი
მორიც ბლაიბტროი - ანდრეასი
ივან ატალი - ტონი
რუდოლფი (ანჰალტ-ცერბსტის მთავარი)

რუდოლფ ფონ ანჰალტ-ცერბსტი  — ანჰალტ-ცერბსტის მთავარი ასკანიების საგვარეულოდან.

ბიოგრაფია
რუდოლფი იოახიმ ერნსტისა და მისი მეორე მეუღლის, ელეონორა ფონ ვიურტემბერგის, ჰერცოგ ვიურტემბერგის ქალიშვილის მეხუთე შვილი იყო. 1600 წელს ის სასწავლებლად გაემგზავრა რომში, სადაც შეხვდა პაპ კლემენტ -ს, შემდეგ წავიდა სიცილიაში. თავის ძმასთან, მთავარ ლუდვიგთან ერთად ერთი წელი გაატარა ფლორენციაში. 1601 წლის 21 ნოემბერს რუდოლფი ჩაირიცხა სიენის უნივერსიტეტში. ერთი წლის შემდეგ, 1602 წელს რუდოლფი შვეიცარიის გავლით დაბრუნდა დესაუში.

1606 წელს, ანჰალტის ერთობლივი მართვის შემდეგ, ძმებმა ანჰალტი გაიყვეს: იოჰან გეორგი გახდა ანჰალტ-დესაუს მთავარი, კრისტიანი — ანჰალტ-ბერნბურგის, ლუდვიგი — ანჰალტ-კეთენის, ხოლო რამდენიმე წლის შემდეგ, ავგუსტი გახდა ანჰალტ-პლოცკაუს მთავარი. რუდოლფი გახდა ცერბსტის სამთავროს მმართველი, რომელშიც შედიოდა ამთები , ლინდაუ, როსლაუ და კოსვიგი.

რუდოლფის დროს ცერბსტში მრავალი შენობა აშენდა და გარემონტდა სასახლე-რეზიდენცია. რუდოლფი 45 წლის ასაკში გარდაიცვალა და დაკრძალეს ცერბსტის წმ. ბართლომეს ეკლესიაში.

ოჯახი
1605 წლის 29 დეკემბერს რუდოლფი დაქორწინდა დოროთეა ჰედვიგა ფონ ბრაუნშვაიგ-ვოლფენბიუტელზე, ჰერცოგ ჰაინრიხ იულიუს ბრაუნშვაიგ-ვოლფენბიუტელის ქალიშვილზე. ამ ქორწინებიდან დაიბადნენ:
ქალიშვილი (1606)
დოროთეა (1607—1634), დაქორწინდა ჰერცოგ ავგუსტ ფონ ბრაუნშვაიგ-ვოლფენბიუტელზე (1579—1666)
ელეონორა (1608—1680), დაქორწინდა ჰერცოგ ფრიდრიხ ფონ შლეზვიგ-ჰოლშტაინ-ნორბურგზე (1581—1658)
ქალიშვილი (1609)

1612 წლის 31 აგვისტოს მისი მეორე მეუღლე გახდა მაგდალენა ფონ ოლდენბურგი, გრაფ იოჰან ფონ ოლდენბურგის ქალიშვილზე. მაგდალენასთან ქორწინებიდან დაიბადნენ:
ელიზაბეთი (1617—1639)
იოჰან (1621—1667), ანჰალტ-ცერბსტის მთავარი, დაქორწინდა პრინცესა სოფია ავგუსტა ფონ შლეზვიგ-ჰოლშტაინ-ჰოტორპზე (1630—1680)
მასუდ ბარზანი

მასუდ ბარზანი (; ; დაბ. 16 აგვისტო, 1946; მეჰაბადი, მეჰაბადის რესპუბლიკა, ირანი) — ერაყის ქურთისტანის პრეზიდენტი და ქურთისტანის დემოკრატიული პარტიის ლიდერი.

მასუდ ბარზანი არის ქურთული ნაციონალიზმის ერთ-ერთი ლიდერის, მუსტაფა ბარზანის შვილი. იბრძოდა ფეშმარგას რიგებში ირან-ერაყის ომის დროს ბაღდადის წინააღმდეგ. სადამ ჰუსეინის მმართველობის დამხობის შემდეგ ჩრდილოეთ ერაყში შეიქმნა ქურთული ავტონომიური ერთეული, რომელსაც მართავს 2005 წლიდან.
კამერუნის ეროვნული საფეხბურთო ნაკრები

კამერუნის ეროვნული საფეხბურთო ნაკრები — აფრიკის კონფედერაციისა და ფიფა-ს წევრი საფეხბურთო ნაკრები.

მსოფლიო საფეხბურთო ჩემპიონატის გათამაშებაში მონაწილეობა მიიღო 7-ჯერ (1982, 1990, 1994, 1998, 2002, 2010 და 2014), რაც ყველაზე მეტია აფრიკული ნაკრებების ისტორიაში, თუმცა გუნდი მხოლოდ ერთხელ გაცდა ჯგუფურ ეტაპს. კამერუნი არის ერთადერთი აფრიკული გუნდი, რომელიც გავიდა მსოფლიო ჩემპიონატის მეოთხედფინალამდე, 1990 წლის გათამაშებაში, დამატებით დროში დამარცხდა ინგლისის ეროვნულ ნაკრებთან.
აბდულა (საუდის არაბეთი)

აბდულა იბნ აბდელ აზიზი ( ', დ. 1 აგვისტო, 1924 — გ. 23 იანვარი, 2015) — საუდის არაბეთის მეფე. ის ტახტზე 2005 წლის 1 აგვისტოს, მისი ნახევარძმის ფაჰდის გარდაცვალების შემდეგ ავიდა. ფორბსის 2013 წლის მიხედვით ის მსოფლიოს გავლენიან ადამიანებს შორის მე-8, ხოლო მუსლიმანებს შორის პირველი ადგილზე დაასახელეს.

აბდულა თანამედროვე საუდის არაბეთის დამფუძნებელის იბნ საუდის ერთ–ერთი შვილი იყო. მას მრავალი მნიშვნელოვანი პოლიტიკური პოსტი ეჭირა. 1961 წელს გახდა მექის მერი. 1962 წელს დაინიშნა საუდის არაბეთის ეროვნული გვარდიის ხელმძღვანელად. 1982 წელს დასახელდა ტახტის მემკვიდრედ. 1995 წელიდან მეფე ფაჰდის ავადობის გამო აბდულა საუდის არაბეთის დე–ფაქტო მმართველი გახდა, ხოლო 2005 წელს ფაჰდის გარდაცვალების შემდეგ ოფიციალური მეფე.

2014 წელს ჯანმრთელობის გაუარესების გამო გადაიყვანეს ერ-რიადის ჰოსპიტალში, სადაც მკურნალობის კურსი ჩაუტარდა. 2015 წლის 23 იანვარს 90 წლის ასაკში აბდულა იბნ აბდელ აზიზი ფილტვების ინფექციით გარდაიცვალა.
ფრედი (ფეხბურთელი, 1983)

ფრედი (; დ. 3 ოქტომბერი, 1983, ტეოფილუ-ოტონი) — ბრაზილიელი ფეხბურთელი. თამაშობს ბრაზილიურ კლუბ ატლეტიკო მინეიროში. კარიერა დაიწყო მშობლიურ ბრაზილიაში. 2005-2009 წლებში გამოდიოდა ფრანგულ „ლიონში“, რომელთან ერთადაც ზედიზედ სამჯერ მოიგო საფრანგეთის ჩემპიონატი. ის შერჩეული იქნა ბრაზილიის ნაკრების შემადგენლობაში 2006 წლის მსოფლიო თასზე სათამაშოდ. ფრედმა ჯგუფურ ეტაპზე ერთი გოლი გაიტანა. იგივეს გამეორება მან მოახერხა მხოლოდ რვა წლის შემდეგ, ბრაზილიაში გამართულ ჩემპიონატზე.

ტიტულები
საკლუბო
ლიონი
საფრანგეთის ჩემპიონატი
ჩემპიონი (3): 2005–06, 2006–07, 2007–08
საფრანგეთის თასი
თასის მფლობელი: 2008
საფრანგეთის სუპერთასი
სუპერთასის მფლობელი (2): 2006, 2007
ფლუმინენსე
ბრაზილიის სერია 
ჩემპიონი (2): 2010, 2012
რიო-დე-ჟანეიროს შტატის ჩემპიონატი
ჩემპიონი: 2012
პრიმეირა ლიგა
ჩემპიონი: 2016
ატლეტიკო მინეირო
მინეიროს ჩემპიონატი
ჩემპიონი: 2017
სანაკრებო
ბრაზილია
კოპა ამერიკა
ჩემპიონი: 2007
ფიფა-ს კონფედერაციის თასი
ჩემპიონი: 2013
ადამიანი, რომელმაც ყველაფერი შეცვალა

ადამიანი, რომელმაც ყველაფერი შეცვალა — რეჟისორ ბენეტ მილერის 2011 წლის ბიოგრაფიული სპორტული დრამა. ფილმი ჰყვება ისტორიას ბეისბოლის მწვრთნელი ბილი ბინისა, რომელმაც გადაწყვიტა მათემატიკურ-სტატისტიკური მეთოდით შეერჩია მოთამაშეები და ასე მოეგო ჩემპიონატი. ფილმმა მიიღო ოსკარის ექვსი მათ შორის საუკეთესო ფილმისთვის და ოქროს გლობუსის ოთხი ნომინაცია.
სამხრეთ კორეის ეროვნული საფეხბურთო ნაკრები

სამხრეთ კორეის ეროვნული საფეხბურთო ნაკრები — აზიის ფეხბურთის კონფედერაციისა და ფიფა-ს წევრი საფეხბურთო ნაკრები. გუნდი არის ერთ-ერთი ყველაზე წარმატებული აზიის ნაკრებთა შორის, მსოფლიო ჩემპიონატზე ზედიზედ 8-ჯერ აქვს მიღებული მონაწილეობა, ხოლო ჯამში 9-ჯერ. მიუხედავად იმისა, რომ ხუთი მსოფლიო ჩემპიონატის მატჩები ჩაატარეს მოგების გარეშე, სამხრეთ კორეის ნაკრები იყო პირველი აზიიდან, რომელმაც შეძლო ნახევარფინალში გასვლა 2002 წლის მსოფლიო საფეხბურთო ჩემპიონატზე. 2010 წლის ჩემპიონატზე შეძლეს 1/16 ფინალში გასვლა. აზიის თასის პირველ ორ გათამაშებაში, 1956 და 1960 წლებში სამხრეთ კორეა გახდა ჩემპიონი, მას შემდეგ ეს ტიტული არ მოუპოვებიათ.
ფრიდრიხ ავგუსტი (ანჰალტ-ცერბსტის მთავარი)

ფრიდრიხ ავგუსტ ფონ ანჰალტ-ცერბსტი  — გერმანელი მთავარი ასკანიების დინასტიიდან და ანჰალტ-ცერბსტის უკანასკნელი მმართველი.

ის იყო კრისტიან ავგუსტის, ანჰალტ-ცერბსტის მთავრის და მისი ცოლის იოჰანა ელიზაბეთ ჰოლშტაინ-გოტორპელის, კრისტიან ავგუსტ ჰოლშტაინ-გოტორპელის ქალიშვილის მეორე და ერთადერთი ცოცხლადდარჩენილი ვაჟი.

ფრიდრიხ ავგუსტი იყო რუსეთის იმპერატრისის ეკატერინე დიდის ძმა.

ცხოვრება
ფრიდრიხ ავგუსტი ცამეტი წლის ასაკში გახდა ანჰალტ-ცერბსტის მმართველი.

ქორწინებები და შთამომავლობა
1753 წლის 17 ნოემბერს, ცერბსტში ფრიდრიხ ავგუსტი დაქორწინდა კაროლინა ვილჰელმინა სოფია ფონ ჰესენ-კაზელზე (10 მაისი 1732 — 22 მაისი 1759), მაქსიმილიან ჰესენ-კაზელის ქალიშვილსა და კარლ -ს, ჰესენ-კაზელის ლანდგრაფის შვილიშვილზე. ქორწინება უშვილო აღმოჩნდა.

1724 წლის 27 მაისს, ბალენშტედტში ფრიდრიხ ავგუსტი მეორედ დაქორწინდა უკვე ფრედერიკა ავგუსტა სოფიაზე, ვიქტორ ფრედერიკის, ანჰალტ-ბერნბურგის მთავრის ქალიშვილზე. როგორც პირველ შემთხვევაში, ეს ქორწინებაც უშვილო აღმოჩნდა.

მისი გარდაცვალების შემდეგ ანჰალტ-ცერბსტის ხაზი გაქრა და სამთავროს სამართალმემკვიდრეობა ასკანელთა სხვადასხვა სახლის დავის საგანი გახდა. 1796 წელს სამთავრო დაიყო და არსებობა შეწყვიტა.

ჯილდოები
წმინდა მოციქულ ანდრია პირველწოდებულის ორდენი (15 ივლისი 1744)
რაფა ჯორდა

რაფელ „რაფა“ ჯორდა რუის დე ასინი (; დ. 1 იანვარი, 1984, სანტა-პერპეტუა-დე-მოგოდა) — ესპანელი ფეხბურთელი, თბილისის „დინამოს“ თავდამსხმელი.

კარიერა
საკლუბო
კარიერა დაიწყო საფეხბურთო კლუბ „დამის“ ახალგაზრდულ გუნდში 2000-01 წლების სეზონში, შემდეგი სეზონი გაატარა „ვალენსიის“ ახალგაზრდულ გუნდში, ხოლო 2002-03 წლების სეზონი „ნუმანსიაში“.

პროფესიონალური კარიერა დაიწყო 2003-04 წლების სეზონში „ნუმანსია ბ“-ში, რომელიც ესპანეთის მეოთხე დივიზიონში გამოდიოდა. შემდეგ 2004-05 წლების სეზოში იჯარის წესით იმყოფებოდა მესამე დივიზიონის კლუბ „პერალტაში“. წარმატებული სეზონის შემდეგ დაბრუნდა „ნუმანსიაში“, რომელთან ერთადაც 3 მატჩი ჩაატარა პრიმერა დივიზიონში და განაგრძო მთავარ გუნდში თამაში. 2005-06 წლების სეზონის ზამთრის სატრანსფერო ფანჯრისას იჯარის წესით გადავიდა „ბენიდორმში“. 2008 წელს კარიერა „ნუმანსია“ დატოვა და კარიერა „ალიკანტეში“ განაგრძო. 2008-09 წლების სეზონში ჩაატარა 13 მატჩი და შეძო 2 გოლის გატანა. შემდეგ წელს გადავიდა იგივე ქალაქის კლუბ „ერკულესში“, მაგრამ ახალი კლუბის მაისურით არც ერთი მატჩი არ ჩაუტარებია.

2010 წლის 27 იანვარს კონტრაქტი გააფორმა „ლევანტესთან“. მისი დებიუტი შედგა 30 იანვარს „ვილიარეალის“ მეორე გუნდის წინააღმდეგ, ჯორდა მოედანზე 65-ე წუთზე შევიდა და ბოლო წუთზე გამარჯვების გოლის გატანა შეძლო.

2012 წლის თებერვალში ჩინეთის სუპერლიგის კლუბ „გუიჯოუ ჟენჰესთან“ გააფორმა 3 წლიანი კონტრაქტი.

2014 წლის იანვარში შეუერთდა იტალიურ „სიენას“, სადაც 10 მატჩში 2 გოლის გატანა შეძლო, 13 მატჩკი კი სათადარიგოთა შორის გაატარა. ამავე წლის ივნისიდან თბილისის „დინამოს“ ფეხბურთელია.

სანაკრებო
კატალონიის ნაკრებში ჩატარებული აქვს ერთი მატჩი.

ტიტულები
სეგუნდა დივიზიონი ჩემპიონი: 2007/2008
ჩინეთის თასი გამარჯვებული: 2013
ჩინეთის თასი ფინალისტი: 2012
გერმანული შპიცი

გერმანული შპიცი — ძაღლის ჯიში, რომელიც გამოყვანილია გერმანიაში საუკუნეში.

გერმანული შპიცი, შესაძლოა არის შპიცისმაგვარი მეცხვარე ძაღლების შთამომავალი, რომლებიც ევროპაში ვიკინგებს ჩამოყვნენ. გერმანულ ლიტერატურაში გერმანული შპიცის მსგავსი ძაღლი ნახსენებია უკვე 1540 წლიდან. გერმანული შპიცის ყველა ნაირსახეობას ერთნაირი აღნაგობა აქვს და მხოლოდ ზომით და შეფერილობით განსხვავდება. დიდი შპიცი შეიძლება იყოს თეთრი, ყავისფერი ან შავი, მაშინ, როდესაც მის პატარა ნათესავებს მრავალნაირი შეფერილობა აქვთ. დღესდღეობით ეს კარგად ცნობილი ჯიში (მიუხედავად იმისა რომ მათი რაოდენობა სამშობლოში მცირდება) ევროპის უმეტეს ქვეყნებში გვხვდება.

გერმანული შპიცები (კეესჰონდის გარდა) შეიძლება იყოს სამი ზომის: დიდი, პატარა, საშუალო. დიდი და პატარა შპიცები ყოველთვის კომპანიონები იყვნენ, მაშინ, როდესაც უფრო გავრცელებული საშუალო ზომის ძაღლები გლეხების ეზოში ასრულებდნენ თავის მოვალეობებს. ბოლო დროს ამ ძაღლების პოპულარობა შემცირდა. ეს აიხსნება იმით, რომ შპიცებს სჭირდებათ მეტი ყურადღება, ვიდრე სხვა ჯიშის ძაღლებს, განსაკუთრებით მათ ბალანს მუდმივი მოვლა სჭირდება.

საუბედუროდ, ამ ჯიშის უმეტეს წარმომადგენელს არ უყვარს, როდესაც ბალანს ვარცხნიან, ზოგიერთი მათგანი ვერ ეგუება სხვა ძაღლებს და ადამიანებს. ბევრი მოდარაჯე ძაღლისგან განსხვავებით, გერმანული შპიცი ძნელად იწვრთნება. თუმცა ეს დახვეწილი და თავდაჯერებული ძაღლი ძალიან კარგად გამოიყურება გამოფენებზე და თუ კარგად გაწვრთნით, მისგან კარგი მეგობარი დგება. გერმანული შპიცი ვერ ეგუება სიცხეს. ადვილად ეგუება ქალაქის პირობებში ცხოვრებას და სიცივეს, კარგი მოდარაჯეა. აქვს კომპაქტური, სამკუთხა ყურები, გრძელი, ხშირი, საკმაოდ უხეში ბალანი. თვალების ზომა სხეულის პროპორციულია.
აბრიტუსის ბრძოლა

აბრიტუსის ბრძოლა — რომის იმპერიისა და გუთების ბრძოლა. გაიმართა 251 წლის 1 ივლისს რომის პროვინცია მეზიაში (თანამედროვე რაზგრადი, ბულგარეთი). რომაელთა არმიას მეთაურობდა იმპერატორი დეციუსი და მისი შვილი ჰერენიუს ეტრუსკუსი, ხოლო გუთების ჯარს მეფე კნივა. ბრძოლაში დამაჯერებელ გამარჯვებას გუთებმა მიაღწიეს, იმპერატორი და მისი შვილი ბრძოლაში დაიღუპნენ. დეციუსი იყო პირველი იმპერატორი, რომელიც ბრძოლაში გარდაიცვალა მტრის ხელით. ომის შედეგად გაიზარდა სამხედრო და პოლიტიკური არასტაბილურობა, თუმცა კრიზისის ნიშნები წინა ათწლეულიდან გაჩნდა.
დორილეის ბრძოლა

დორილეის ბრძოლა — გაიმართა 1097 წლის 1 ივლისს ევროპელ ჯვაროსნებსა და რუმის სასულთნოს სულთნის ქილიჩ-არსლან -ისა და კაპადოკიის ემირის დანიშმენდ გაზის გაერთიანებულ არმიებს შორის. დასრულდა ჯვაროსნების გამარჯვებით. დორიელის ბრძოლას პირველი ჯვაროსნული ლაშქრობისათვის ჰქონდა დიდი მნიშვნელობა.

ჯვაროსნებმა მთლიანად გაანადგურეს ქილიჩ-არსლანის არმია და ხელში ჩაიგდო მისი მთელი ალაფი. დორილეაში გამარჯვების შემდეგ ჯვაროსნებს პრაქტიკულად გზა გაეხსნათ ანტიოქიისკენ. ბრძოლის შედეგები მნიშვნელოვანი აღმოჩნდა ბიზანტიის იმპერატორ ალექსი კომნენოსისთვისაც. მან დაიბრუნა და იმპერიის მმართველობას დაუქვემდებარა თურქ-სელჩუკების მიერ წართმეული ტერიტორიები.
აიშე ჰიუმაშაჰ სულთანი

აიშე ჰიუმაშაჰ ჰანიმ სულთანი ( დ. 1541 — გ. 1594) — დამატი რუსტემ-ფაშასა და მიჰრიმაჰ სულთანის ერთადერთი ქალიშვილი და უფროსი შვილი. სულთან სულეიმანისა და ჰასეკი ჰიურემ სულთნის შვილიშვილი.

ბიოგრაფია
აიშე ჰიუმაშაჰი დაიბადა სტამბოლში სულთან სულეიმანის საყვარელი ქალიშვილის მიჰრიმაჰ სულთნისა და დიდი ვეზირის რუსტემ ფაშას ოჯახში. აიშე ჰიუმაშაჰმა მიიღი უმაღლესი განათლება. ამასთან ერთად იგი გატაცებული იყო პოეზიით.

1561 წელს აიშე ჰიუმაშაჰი დაქორწინდა მომავალ დიდ ვეზირზე სემიზ აჰმედ-ფაშაზე (1492-1580). ქორწინებიდან მას ეყოლა ოთხი ვაჟი და ორი ქალიშვილი. პირველი ქმრის გარდაცვალების შემდეგ აიშე ჰიუმაშაჰი დაქორწინდა ნიშანჯი ფერიდუნ ბეიზე, მაგრამ ქორწინებიდან ერთი წლის შემდეგ ფაშა გარდაიცვალა. 1590 წელს აიშე ჰიუმაშაჰი მესამეჯერ დაქორწინდა აზიზ მაჰმუდ ხუდაი ეფენდიზე.

გარდაცვალება
სიკვდილამდე ცოტა ხნით ადრე ის შვილებთან ერთად წმინდა ადგილებში სალოცავად წავიდა და დაბრუნების შემდეგ აიშე ჰიუმაშაჰი თავისივე სასახლეში, უსქუდარში გარდაიცვალა. აიშე ჰიუმაშაჰი დაკრძალეს მისი მესამე ქმრის აზიზ მაჰმუდ ხუდაის კომპლექსში.

ქველმოქმედება
აიშე ჰიუმაშაჰი, დედამისთან ერთად გახდა მამამისის ქონების მემკვიდრე და სათავეში ჩაუდგა მის საქველმოქმედო ფონდს.
ბოემონდ I

ბოემონდ (დ. 1054 — გ. 17 მარტი, 1111)— ტარანტოს სამთავროს პირველი მთავარი 1088 წლიდან, ანტიოქიის პირველი მთავარი 1098 წლიდან. პირველი ჯვაროსნული ლაშქრობის ერთ-ერთი სულისჩამდგმელი. წარმოშობით იყო ნორმანი, ჰოტვილების ოჯახის წარმომადგენელი. რობერტ გუისკარის შვილი, სიცილიის სამეფოს მეფის როჯერ -ის ბიძაშვილი.
დიეგო გოდინი

დიეგო რობერტო გოდინ ლეალი (; დ. 16 თებერვალი, 1986, როსარიო) — ურუგვაელი ფეხბურთელი, ურუგვაის ეროვნული ნაკრების კაპიტანი წლების განმავლობაში. თამაშობდა ცენტრალური მცველის პოზიციაზე. ესპანეთის ჩემპიონი და ესპანეთის თასის მფლობელი, უეფა-ს ევროპის ლიგის თასის ორგზის და ევროპის სუპერთასის სამგზის მფლობელი მადრიდის „ატლეტიკოს“ შემადგენლობაში.

სანაკრებო სტატისტიკა
მიღწევები
საკლუბო
ატლეტიკო მადრიდი
ლა ლიგა (1): 2013–14
ესპანეთის თასი (1): 2012–13
ესპანეთის სუპერთასი (1): 2014
უეფა-ს ევროპის ლიგა (2): 2011–12, 2017–18
უეფა-ს სუპერთასი (3): 2010, 2012, 2018
უეფა-ს ჩემპიონთა ლიგის ფინალისტი: 2013–14, 2015–16

სანაკრებო
ურუგვაი
კოპა ამერიკა: 2011

ინდივიდუალური
ლა ლიგის თვის მოთამაშე: აპრილი 2014, მაისი 2014
ლა ლიგის სეზონის გუნდი: 2013–14, 2015–16
უეფა-ს ჩემპიონთა ლიგის სეზონის ნაკრები: 2013–14, 2015–16, 2016–17
უეფა-ს წლის გუნდი: 2014
უეფა-ს ჩემპიონთა ლიგის ჯგუფური ეტაპის გუნდი: 2015
ლა ლიგის საუკეთესო მცველი: 2015–16
უეფა-ს ლა ლიგის სეზონის გუნდი: 2015–16
ევროპული სპორტული მედიის წლის გუნდი: 2015–16
უეფა-ს ევროპა ლიგის სეზონის ნაკრები: 2017–18
მსოფლიო ჩემპიონატის ოცნების გუნდი: 2018
-ის მსოფლიო ნაკრები: 2018
ფრიდრიხსჰაფენი

ფრიდრიხსჰაფენი — ქალაქი გერმანიაში, ბადენ-ვიურტემბერგის ფედერალურ მხარეში. მდებარეობს ბოდენის ტბის ჩრდილოეთ სანაპიროზე, შვეიცარიისა და ავსტრიის საზღვართან ახლოს.

ქალაქი დაარსდა 1811 წელს ვიურტემბერგის სამეფოს შემადგენლობაში. სახელი ეწოდა ვიურტემბერგის მეფის ფრიდრიხ -ის პატივსაცემად. 1900 წელს ქალაქთან, ბოდენის ტბაზე განხორციელდა ცეპელინით პირველი გაფრენა.

ქალაქი ყოველწლიურად მასპინძლობს რადიომოყვარულთა საერთაშორისო გამოფენას.
სტივ ფოსეტი

სტივ ფოსეტი (; დ. 22 აპრილი, 1944, ჯექსონი, ტენესი — გ. 3 სექტემბერი, 2007, კალიფორნია) — ამერიკელი ბიზნესმენი, ჰაერნაოსანი, იახტსმენი. ავიასამშენებლო ფირმა -ის თანამფლობელი. ცნობილია თავისი მრავალრიცხოვანი მოგზაურობებით და რეკორდებით ჰაერნაოსნობაში და ცურვაში. მან აღნიშნულ დისციპლინებში დაამყარა 116 მსოფლიო რეკორდი. 2002 წელს 58 წლის ასაკში პირველმა შემოუფრინა დედამიწას საჰაერო ბურთით. დაიღუპა 2007 წლის 3 სექტემბერს ერთძრავიანი თვითმფრინავის კატასტროფის შედეგად.
სემიზ აჰმედ-ფაშა

სემიზ აჰმედ-ფაშა (დ. 1492 — გ. 1580) — ოსმალეთის იმპერიის დიდი ვეზირი (11 ოქტომბერი 1579 - 28 აპრილი 1580). რუტემ ფაშასა და მიჰრიმაჰ სულთნის ერთადერთი ქალიშვილის - აიშე ჰუმაშაჰ სულთნის მეუღლე.

ბიოგრაფია
სემიზ აჰმედ-ფაშა დაიბადა 1492 წელს სავარაუდოდ ალბანეთში. სწავლობდა ენდერუნეში. იყო ანატოლიისა და რუმელიის გუბერნატორი. 1553 წელს მიიღო მონაწილეობა სპარსეთის ლაშქრობაში. 1561 წელს დაქორწინდა სულთან სულეიმან დიდებულის შვილიშვილზე აიშე ჰუმაშაჰ სულთანზე. ამ ქორწინებიდან მათ ეყოლათ: აბდურაჰმენი, მეჰმეთი, შეჰიდ მუსტაფა და ოსმანი.

1579 წელს სემიზ აჰემდ-ფაშა დაინიშნა დიდი ვეზირის თანამდებობაზე.

თანამედროვენი ამბობდნენ, რომ აჰმედ-ფაშა იყო ფრთხილი მებრძოლი, ჭირვეული, მაგრამ ნიჭიერი პოეტი. ამასთანავე იგი დაინტერესებული იყო ნადირობით.

1580 წელს სემიზ აჰმედ-ფაშა გარდაიცვალა. დაკრძალულია ედირნექაფის მიჰრიმაჰ სულთნის მეჩეთში.
სამოქალაქო უფლებების აქტი (1964)

სამოქალაქო უფლებების აქტი — აშშ-ის კანონმდებლობის ერთ-ერთი ღირსშესანიშნავი აქტი, რომელმაც კანონგარეშედ გამოაცხადა დისკრიმინაცია რასის, კანის ფერის, რელიგიის, სქესის ან ეროვნული წარმოშობის მიხედვით.

გაუქმდა არათანაბარი საარჩევნო უფლბები, რასობრივი სეგრეგაცია სკოლებში. სამოქალაქო უფლებების აქტს ხელი მოაწერა აშშ-ის პრეზიდენტმა ლინდონ ჯონსონმა თეთრ სახლში 1964 წლის 2 ივლისს.
ფარიდ მონდრაგონი

ფარიდ მონდრაგონი (; დ. 21 ივნისი, 1971, კალი) — კოლუმბიელი ფეხბურთელი, ამპლუით მეკარე. მონაწილეობა აქვს მიღებული სამ მსოფლიო ჩემპიონატზე: 1994, 1998 და 2014 წლებში. 2014 წლის მსოფლიო თასზე, 43 წლის და სამი დღის მონდრაგონი, 24 ივნისს იაპონიის ნაკრების წინააღმდეგ მატჩში შეცვლაზე შევიდა ძირითადი მეკარე დავიდ ოსპინას ნაცვლად და გახდა ყველაზე ხნიერი ფეხბურთელი მსოფლიო ჩემპიონატების ისტორიაში.
ურუხი

ურუხი (ზემოთში — ხარვესი) — მდინარე ჩრდილოეთ კავკასიაში, მდინარე თერგის მარცხენა შენაკადი. სიგრძე 104 კმ, აუზის ფართობი 1280 კმ². სათავე აქვს კავკასიონის მთავარ წყალგამყოფ ქედზე. უმთავრესად საზრდოობს მყინვარისა და თოვლის წყლით, წყალდიდობა იცის წლის თბილ დროს. წყალმცირეა ზამთარში. წყლის საშუალო ხარჯი შესართავიდან 50 კმ-ზე 20,2 მ³/წმ. გაყინულია დეკემბრიდან მარტამდე. ხე-ტყის დაცურება. იყენებენ სარწყავად.